અમદાવાદ: શહેરમાં રિક્ષાચાલક અને રિક્ષામાં પેસેન્જરના સ્વાંગમાં લોકોની નજર ચૂકવી ચોરીના બનાવોમાં એકાએક વધારો થયો છે. છેલ્લા એક અઠવ‌ાડિયામાં રિક્ષામાં પેસેન્જર પાસેથી ચોરીની ચાર ઘટનાઓ બની છે. વડોદરાથી ફોટોફ્રેમનું મશીન જોવા આવેલા વેપારીને રિક્ષામાં બેઠેલા શખસોએ ખિસ્સું કાપી રૂ.પ૦,૦૦૦ રોકડાની ચોરીનો કિસ્સો બનવા પામ્યો છે. વાડજ પોલીસે ગુનો નોંધી તપાસ હાથ ધરી છે. વડોદરાના સહજાનંદ ખાતે રહેતા અશોકભાઇ રામચંદ્ર અભિચંદાણી ફોટોફ્રેમનો વ્યવસાય કરે છે.